ბულგარეთის სახალხო რესპუბლიკა
ბულგარეთის სახალხო რესპუბლიკა (ბულგ. Народна република България (НРБ)) — ბულგარეთის სოციალისტური რესპუბლიკის ოფიციალური სახელწოდება 1946 - 1990 წლებში. ამ პერიოდში ქვეყანას მართავდა ბულგარული კომუნისტური პარტია. ბულგარეთი რეალურად წარმოადგენდა საბჭოთა კავშირის სატელიტურ სახელმწიფოს. ის იყო სოციალისტური ბანაკის წევრი და ცივი ომის პერიოდში ვარშავის პაქტის მონაწილე ქვეყანა. 1989 წელს ქვეყანაში დაიწყო დემოკრატიული ცვლილებები და 1989 წლის შემოდგომაზე გადააყენეს კომუნისტური პარტიის გენერალური მდივანი ტოდორ ჟივკოვი. 1990 წელს ბულგარეთის კომუნისტური პარტია გადაკეთდა ბულგარულ სოციალისტურ პარტიად, რომელმაც გაიმარჯვა ქვეყანაში ჩატარებულ პირველი თავისუფალ არჩევნებში. ქვეყნის დასახელება შეიცვალა და გახდა ბულგარეთის რესპუბლიკა.